CELEX: 62018CA0654
Language: et
Date: 2020-05-28 00:00:00
Title: Kohtuasi C-654/18: Euroopa Kohtu (viies koda) 28. mai 2020. aasta otsus (Verwaltungsgericht Stuttgarti eelotsusetaotlus – Saksamaa) – Interseroh Dienstleistungs GmbH versus SAA Sonderabfallagentur Baden-Württemberg GmbH (Eelotsusetaotlus – Keskkond – Jäätmesaadetis – Määrus (EÜ) nr 1013/2006 – Kirjaliku etteteatamise ja nõusoleku menetlus – Üldnõuded teabele – IIIA lisa – Paberi, papi (kartongi) ja paberitoodete segu – Baseli konventsiooni IX lisa kanne B3020 – Segavad ained – Segu saastumine teiste ainetega – Keskkonnahoidlik taaskasutamine)

3.8.2020   
            
            
               ET
            
            
               Euroopa Liidu Teataja
            
            
               C 255/4
            
         
      Euroopa Kohtu (viies koda) 28. mai 2020. aasta otsus (Verwaltungsgericht Stuttgarti eelotsusetaotlus – Saksamaa) – Interseroh Dienstleistungs GmbH versus SAA Sonderabfallagentur Baden-Württemberg GmbH
      (Kohtuasi C-654/18) (1)
      
      (Eelotsusetaotlus - Keskkond - Jäätmesaadetis - Määrus (EÜ) nr 1013/2006 - Kirjaliku etteteatamise ja nõusoleku menetlus - Üldnõuded teabele - IIIA lisa - Paberi, papi (kartongi) ja paberitoodete segu - Baseli konventsiooni IX lisa kanne B3020 - Segavad ained - Segu saastumine teiste ainetega - Keskkonnahoidlik taaskasutamine)
      (2020/C 255/04)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Stuttgart
      
         Põhikohtuasja pooled
      
      
         Kaebaja: Interseroh Dienstleistungs GmbH
      
         Vastustaja: SAA Sonderabfallagentur Baden-Württemberg GmbH
      
         Resolutsioon
      
      
                  1.
               
               
                  Euroopa Parlamendi ja nõukogu 14. juuni 2006. aasta määruse (EÜ) nr 1013/2006 jäätmesaadetiste kohta, muudetud komisjoni 10. novembri 2015. aasta määrusega (EL) 2015/2002, artikli 3 lõike 2 punkti a tuleb tõlgendada nii, et selle sätte kohaldamisalasse ei kuulu paberi, papi (kartongi) ja paberitoodete jäätmete segu, mille iga osa kuulub ühe taande alla ohtlike jäätmete riikidevahelise veo ja nende kõrvaldamise kontrolli konventsiooni, mis allkirjastati Baselis 22. märtsil 1989 ja kiideti Euroopa Ühenduse nimel heaks nõukogu 1. veebruari 1993. aasta otsusega 93/98/EMÜ, IX lisa kande B3020 kolmest esimesest taandest – mis on ära toodud selle määruse V lisa 1. osa B-nimekirjas – ja mis sisaldavad kuni 10 % segavaid aineid.
               
            
                  2.
               
               
                  Määruse nr 1013/2006, muudetud komisjoni määrusega 2015/2002, artikli 3 lõike 2 punkti b tuleb tõlgendada nii, et see kuulub niisuguse jäätmesegu suhtes kohaldamisele juhul, kui segu ei sisalda aineid, mis kuuluvad kõnealuse konventsiooni IX lisa kande B3020 neljanda taande alla – mis on ära toodud määruse V lisa 1. osa B-nimekirjas –, ja juhul, kui on täidetud määruse IIIA lisa punktis 1 nimetatud tingimused; seda peab kontrollima eelotsusetaotluse esitanud kohus.
               
            
         (1)  ELT C 35, 28.1.2019.